
بسم الله الرحمن الرحيم 


MAELEZO KWA UFUPI 
KUHUSU UISLAMU 


Kila sifa njema ni zake Mwenyezi 
Mungu Mola wa viumbe vyote, sala na 
amani ziwe juu ya Imamu wa Mitume, 
Nabii wetu Muhammad, na jamaa zake, 
na Masahaba wake wote. 

Ama baada: _ 

UISLAMU: ni kushuhudia kuwa 
hapana Mola apasae kuabudiwa kwa 
haki ila Mwenyezi Mungu mmoja, na 
Muhammad (rehema na amani za 
Mwenyezi Mungu ziwe juu yake) ni 
mjumbe wa Mwenyezi Mungu, 
(kushuhudia) kwa moyo, na kwa ulimi, 
na kwa viungo. 

Na (huo Uislamu) unajumuisha 
kuamini nguzo sita za Imani kwa 
kutekeleza nguzo tano za Uislamu, na 
nguzo mbili za Ihsani. 

Na (huo Uislamu) ni risala ya mwisho 
miongoni mwa risala za Mwenyezi 
Mungu, ambayo ameiteremsha 
Mwenyewe Allah kwa mwisho wa 
manabii wake na mitume wake, Mtume 
Muhammad bin Abdillah (rehema na 
amani za Mwenyezi Mungu ziwe juu 
yake). 

Na (huo Uislamu) ndiyo dini ya haki 
ambayo Mwenyezi Mungu hatakubali 
dini nyingine isiyokuwa uislamu, na 
hakika ameifanya Mwenyezi Mungu dini 
ya uislamu kuwa nyepesi na rahisi, 
hakuna ugumu au uzito ndani yake, wala 
tabu, hakuwalazimisha (Allah) wenye 
kuingia ndani ya dini hiyo mambo 
wasiyo yaweza, na wala hakuwakalifisha 
kwa yale wasiyoweza. 

Na ni dini ambayo msingi wake ni 
TAUHID (kumpwekesha Mwenyezi 
Mungu katika ibada), na alama yake ni 
ukweli, na imezungukwa na uadilifu, na 
ndiyo usimamizi wa haki, na roho yake 
(dini hii) ni huruma, na ni dini tukufu 
ambayo huwaongoza waja (watu) 
kwenye kila jambo lenye manufaa katika 
dini yao na dunia yao, na 
huwatahadharisha kutokana na kila lenye 
madhara katika dini yao na maisha yao, 

Na ni dini ambayo Mwenyezi Mungu 
amerekebisha kwayo itikadi na tabia, na 
akarekebisha kwayo maisha ya duniani 
na Akhera, na akaziunganisha kwayo 
nyoyo zilizo tafautiana, na matamanio 
mbali mbali, akazisafisha kutokana na 
sifa za upotofu, na akazielekeza kwenye 
haki, na akaziongoza kwenye njia iliyo 
nyooka. 

Na ni dini iliyo sawa iliyo kamilika 
isiyokuwa na kasoro katika habari zake 

zote, na hukumu zake zote, haikuelezea 
ila ukweli na haki, na wala haikuhukumu 
ila kwa kheri na uadilifu, miongoni mwa 
itikadi sahihi, na vitendo vilivyo sawa, 
na tabia bora, na desturi za hali ya juu. 
Na ujumbe wa Uislamu unalengo la 
kutimiza mambo yafuatayo: 
© Kuwajulisha watu mola wao na 
muumba wao kwa majina yake mazuri 
ambayo hakuna mwenye majina hayo 
isipokuwa yeye tu, na sifa zake za hali 
ya juu ambazo hakuna mwenye 
kufanana nae katika sifa hizo, na 
vitendo vyake vya hekima ambavyo 
hana mshirika kwenye vitendo hivyo, 
na kustahiki kwake (majina hayo, na 
sifa hzo, na vitendo hivyo) ambako 
hana mshirika ndani yake. 


© Kuwalingania waja (watu) ili 
wamuabudu Mwenyezi Mungu 
pekeyake hana mshirika, kwa kufuata 


o 

mambo aliyo wawekea sheria katika 
kitabu chake (Ourani) na Sunna za 
mtume wake (Muhammad rehema na 
amani za Mwenyezi Mungu ziwe juu 
yake) miongoni mwa maamrisho, na 
makatazo ambayo ndani yake mna 
kutengenea kwao katika dini yao, na 
akhera yao. 

© Kuwakumbusha hali yao na 
marejeo yao baada ya kufa na mambo 
watakayo kutana nayo ndani ya 
makaburi yao, na wakati wa kufufuliwa 
kwao , na kuhesabiwa kwao, na 
mwisho wao ima peponi au motoni. 
Mwenyezi Mungu atawalipa kulingana 
na matendo yao, aliye tenda wema 
atalipwa wema, na aliye tenda uovu 
atalipwa uovu. 
Na tunaweza kufupisha misingi muhimu 
ya Uislamu kwenye nukta zifuatazo:- 

NUKTA YA KWANZA: 
NGUZO ZA IMANI 


NGUZO YA KWANZA:- NI 
KUMUAMINI MWENYEZI MUNGU 
MMOJA. 


Nayo inajumuisha mambo yafuatayo:- 

A-Kuamini kuumba kwake Mwenyezi 
Mungu mtukufu, yaani kuamini kuwa 
Mwenyezi Mungu ndiye Mola Muumba 
mwenye kumiliki kila kitu, mwenye 
kuendesha mambo yote ya viumbe 
vyake, mwenye uwezo wa utendaji kazi 
kwao. 

B-Kuamini kuwa ibada ni kuabudiwa 
Mwenyezi Mungu mtukufu, yaani 
kuamini kuwa yeye Mwenyezi Mungu 
ndiye Muabudiwa wa haki, na kila 

kiabudiwacho asiyekua Mwenyezi 
Mungu ni batili. 

C-Kuyaamini majina yake, na sifa zake 
Mwenyezi Mungu, yaani kuamini kuwa 
yeye Mwenyezi Mungu ana majina 
mazuri, na sifa zilizokamilika za hali ya 
juu, kwa namna yalivyokuja katika 
kitabu chake, na Sunna za Mtume wake 
(rehema na amani za Mwenyezi Mungu 
ziwe juu yake) 


NGUZO YA PILI:- KUAMINI 
MALAIKA 


MALAIKA: ni viumbe na waja walio 
tukuzwa, aliwaumba Mwenyezi Mungu 
mtukufu, wana muabudu, na wanamtii, 
na akawapa kazi tafauti tafauti. 

Miongoni mwa hao ni: Jibril ambae 
alipewa kazi ya kuteremsha Wahyi 
kutoka kwa Mwenyezi Mungu kwa 
amtakae katika manabii wake, na 


A 

mitume wake. na miongoni mwa hao ni: 
Mikael aliyepewa kazi ya mvua, na 
mimea. na miongoni mwa hao ni: Israfil 
aliyepewa kazi ya kupuliza Baragumu 
wakati wa kutolewa viumbe vyote roho 
zao (mwisho wa dunia) na wakati wa 
kufufuliwa. na miongoni mwa hao 
Malaika ni Malaika wa mauti aliyepewa 
kazi ya kutowa roho wakati wa kufa. 
NGUZO YA TATU:-KUAMINI 
VITABU 


Mwenyezi Mungu mwenye nguvu na 
aliyetukuka aliteremsha vitabu kwa 
Mitume wake, ndani ya hivyo vitabu 
mna uongofu na kheri na utengenefu. Na 
tunavyovijuwa miongoni mwa vitabu 
hivyo ni:- 

A-TAURATI: 
Aliiteremsha Mwenyezi Mungu kwa 

Mtume Musa (rehema na amani ziwe 

juu yake). Na ni kitabu kitukufu cha 
Wana wa Israili. 


B- INJILI: 

Ambayo aliiteremsha Mwenyezi 
Mungu (Aliyetukuka) kwa Mtume Issa 
(sala na amani za Mwenyezi Mungu 
ziwe juu yake). 


C- ZABURI: 

Ambayo Mwenyezi Mungu 
(Aliyetukuka) alimpa Mtume Daudi 
(rehema na amani za Mwenyezi Mungu 
ziwe juu yake). 


D- NYARAKA: 

Alizopewa Nabii Ibrahimu, na 
Mtume Musa, (rehema na amani za 
Mwenyezi Mungu ziwe juu yao). 

E- OURANI TUKUFU:- 


Ambayo Mwenyezi Mungu 
(Aliyetukuka) aliiteremsha kwa Nabii 
wake Muhammad (rehema na amani za 
Mwenyezi Mungu ziwe juu yake), 
mwisho wa Manabii wote, Mwenyezi 
Mungu akafuta kwayo (hiyo Ourani) 
Vitabu vyote vilivyo tangulia, na 
akachukuwa jukumu la kuihifadhi (hiyo 
Ourani) kwasabu itabaki kuwa hoja juu 
ya viumbe vyote hadi siku ya kiyama. 


NGUZO YA NNE:-KUWAAMINI 
MITUME. 


Mwenyezi Mungu aliyetukuka 
aliwatuma Mitume kwa viumbe vyake, 
na wa kwanza wao (hao mitume) ni 
Nuhu, na wa mwisho wao ni 
Muhammad (rehema na amani za 


YA 

Mwenyezi Mungu ziwe juu yao. Na 
Mitume wote wakiwemo Issa mwana 
wa Mariyamu, na Uzeir (rehema na 
amani za Mwenyezi Mungu ziwe juu 
yao) na Salama, ni wanadamu 
walioumbwa, hawana sifa zozote za 
uungu. Wao ni waja miongoni mwa 
waja wa Mwenyezi Mungu, 
aliwatukuza (mwenyewe) Mwenyezi 
Mungu aliyetukuka kwa (kuwapa) 
ujumbe (kwa viumbe wake) na 
amekamilisha. Mwenyezi Mungu 
wajumbe wote kwa ujumbe aliokuja 
nao Mtume Muhammad (rehema na 
amani za Mwenyezi Mungu ziwe juu 
yake), na akamtuma kwa watu wote. 
Hakuna (Mtume wala) Nabii 
mwingine baada yake (Mtume 
Muhammad rehema na amani za 
Mwenyezi Mungu ziwe juu yake). 

NGUZO YA TANO:KUAMINI SIKU 
YA MWISHO. 


Nayo ni siku ya Qiyama, ambayo 
hakuna siku nyingine baada yake, 
wakati Mwenyezi Mungu atawafufuwa 
watu wawe hai ili wabaki ima katika 
nyumba ya neema (peponi), na ima 
katika nyumba ya adhabu iumizayo 
(motoni). Na kuiamini siku ya mwisho 
ni kuamini kila jambo litakalokuwa 
baada ya kufa. 

Miongoni mwa mitihani ya kaburini 
na starehe zake na adhabu zake, na 
yatakayotokea baada ya hapo kama 
kufufuliwa, na kutawanyika, na hesabu, 
kisha iwe pepo au moto. 


PDF created with pdfFactory trial version www.pdffactory.com 


NGUZO YA SITA:KUAMINI 
KADARI 


Kadari ni kuamini kwamba Mwenyezi 
Mungu alikadiria kila kitu, na akaumba 
viumbe kulingana na elimu yake 
iliyotangulia, na namna alivyotaka kuwa 
kutokana na hekima yake. Mambo yote 
Mwenyezi Mungu (Aliyetukuka) 
ayajuwa kwa elimu yake ya hapo awali, 
na yameandikwa kwenye Lauhil 
Mahfudh (Ubao ulio hifadhiwa), na 
Mwenyezi Mungu 23117873313 na 
akayaumba yote, hakuna jambo lolote 
lenye kutokea ila kwa kutaka kwake, na 
kutengeneza kwake, na kuumba kwake. 


PDF created with pdfFactory trial version www.pdffactory.com 


NUKTA YA PILI: NGUZO ZA 
UISLAMU 


Uislamu umejengwa juu ya nguzo 
tano. Na mtu hawi Muislamu wa sawa 
sawa mpaka aziamini, na azitekeleze, 
nazo ni:- 


NGUZO YA KWANZA: SHAHADA 
MBILI. 


Ni kushuhudia kwamba hakuna Mola 
apasae kuabudiwa kwa haki isipokuwa 
Mwenyezi Mungu, na Muhammad ni 
mtume wa Mwenyezi Mungu, na huku 
kushuhudia ndiwo Ufunguo wa Uislamu, 
na Msingi wake ambao hujengwa juu 
yake. 

Na maana ya LA ILAHA ILLA LAHU 
yaani hakuna apasae kuabudiwa kwa 


yo 

haki isipokua Mwenyezi Mungu peke 
yake, yeye ndie Muabudiwa wa haki, na 
kila chenye kuabudiwa asiye kuwa 
Mwenyezi Mungu ni batili. Na ILAHU 
maana yake ni:-mwenye kuabudiwa. 

Na maana ya kushuhudia kwamba 
Muhammad ni Mtume wa Mwenyezi 
Mungu:- Ni kukubali yale aliyoeleza, na 
kumtii katika yale aliyoamrisha, na 
kujiepusha na yale aliyoyakataza na 
akayakemea na asiabudiwe Mwenyezi 
Mungu ila kwa namna alivyo weka 
sheria. 

NGUZO YA PILI: SALA 


Nazo ni Sala tano katika nyakati tano 
usiku na mchana, Aliziwekea sheria 
Mwenyezi Mungu ili ziwe ni utekelezaji 
wa haki yake Mwenyezi Mungu ambayo 
inawalazimu waja wake, na ziwe ni 
kushukuru neema zake Mwenyezi 
Mungu, na mfungamano baina ya 

Muislamu na Mola wake 
anamnong'oneza ndani yake na 
anamuomba, na ili ziwe ni zenye 
kumzuia Muislamu kutokana na mambo 
machafu na maovu, na akazifanya kuwa 
ni dini bora, na kutengenea kwa imani, 
na Thawabu za papo hapo na za baadae. 
Mja hupata kwa hizo Sala raha ya nafsi, 
na ya mwili, ambayo humfanya kufaulu 
duniani na akhera. 


NGUZO YA TATU: ZAKA 


Nayo ni sadaka ambayo huitowa yule 
inaye mlazimu, kila mwaka kwa 
wanaostahiki kupewa, miongoni mwa 
Mafukara na wengineo miongoni mwa 
wale wanao faa kupewa Zaka, na hiyo 
Zaka si lazima kwa fukara ambae hana 
kiwango cha Zaka, lakini nilazima kwa 
matajiri, ili kutimiza dini yao, na 
Uislamu wao, na kuziendeleza hali zao, 


۱۷ 

na tabia zao, na kuwaondoshea maafa 
wao na mali yao, na kuwatakaza 
kutokana na makosa, na kuwahurumia 
wenye kuhitaji, na mafukara, na 
kusimamia maslahi yao yote, na hiyo 
Zaka pamoja na hilo, ni fungu dogo sana 
ukilinganisha na kile alicho wapa 
Mwenyezi Mungu miongoni mwa mali 
na riziki. 


NGUZO YA NNE:SAUMU 


Nayo ni kufunga mwezi mtukufu wa 
Ramadhani, mwezi wa tisa miongoni 
mwa miezi inayokwenda kwa hesabu za 
kimwezi kwa kalenda ya kiislamu. 
Katika mwezi huo wa Ramadhani 
Waislamu huwacha kila kitu chenye 
kutamanisha, au kusababisha 
kufunguwa, kama vile kuwaingilia wake 
zao mchana wa ramadhani, kunywa, 
kula, na kadhalika, kutoka kuchomoza 


YA 

alfajiri mpaka kuzama kwa jua, na 
huwalipa Mwenyezi Mungu kutokana na 
hilo miongoni mwa fadhila zake, na 
hisani yake, kukamilika dini yao, na 
imani yao, na kuwasamehe maovu yao, 
na kuwapandisha daraja zao, na 
mengineyo miongoni mwa yale aliyo 
yaweka kwenye Saumu miongoni 
mwa kheri kubwa katika dunia na 
akhera. 


NGUZO YA TANO:-HIJA 


Nayo ni kuitembelea Nyumba tukufu 
ya Mwenyezi Mungu (Al-Kaaba) kwa 
ajili ya kutekeleza ibada makhsusi katika 
wakati makhsusi kama inavyo eleweka 
katika sheria ya kiislamu, ameifanya 
Mwenyezi Mungu (Hija) kuwa lazima 
kwa anae weza, katika umri mara moja, 
na katika hiyo Hija hukusanyika 
Waisilamu katika eneo bora (Makka) 


ya 

kutoka kila sehemu, wanamuabudu Mola 

mmoja, wanavaa nguo aina moja, hakuna 

tofauti baina ya kiongozi na raiya, na 

tajiri na fukara, na mweupe na mweusi, 

wanatekeleza ibada maalum. 

Miongoni mwa hizo ibada tukufu ni:- 
A-Kusimama kwenye uwanja wa 


Arafat. 
B-Kuizunguka Al-Kaaba Tukufu 
(Kibla cha Waislamu). 


C-Kutembea baina ya Safa na Marwa. 
Na ndani ya hiyo Hija mna manufaa 
mengi ya kidini, na ya kidunia ambayo 
hayahesabiki. 


NUKTA YA TATU:IHSAN 

Ni kumuabudu Mwenyezi Mungu 
aliyetukuka kwa imani na kujisalimisha 
(kwake) kama kwamba unamuona na 
ukiwa haumuoni basi yeye anakuona, 
yaani uhisi hivyo, na uifanye kwa namna 


YA 

Sunna ya mtume wake Muhammad 
(rehema na amani za MwenyeziMungu 
ziwe juu yake) inavyoeleza na bila ya 
kuikhalifu. 


Na yote yaliyotangulia yanakusanya 
maana ya Dini ya Kiislamu. Na ina 
eleweka ya kwamba Uislamu 
umekwisha panga maisha ya watu wake 
wakiwa mmoja mmoja, na wakiwa 
makundi makundi, kwa mambo ambayo 
yanawapa ufanisi katika dunia na akhera. 
Ukawahalalishia kuowa na 
ukawahimiza, na ukawaharamishia zinaa 
na liwati na mambo yote mabaya. Na 
ukawalazimisha kuunga jama na 
kuwasikitikia mafukara na maskini, na 
kuwatumikia, kama ulivyolazimisha na 
kuhimiza katika kila tabia iliyo njema, na 
ukaharamisha na kutahadharisha 
kutokana na kila tabia mbaya, na 


YA 

ukawahalalishia pato zuri (halali) kwa 
kupitia biashara na ukodishaji, na mfano 
wa hayo. Na ukaharamisha riba, na kila 
biashara iliyo haramishwa, na kila jambo 
lenye ulaghai na udanganyifu. 

Kama ulivyotambuwa Uislamu tafauti 
ya watu kutengenea (kunyoka) katika 
njia yake, na kuchunga haki za wengine. 
Ukaweka sheria za adhabu zenye 
kukemea baadhi ya uvukaji mipaka 
inayofungamana na haki zake 
(Mwenyezi Mungu aliyetakasika), kama 
kutoka kwenye Uislamu na zinaa, na 
kunywa pombe, na makosa mengine 
kama hayo. 

Kama ulivyoweka sheria za adhabu 
zenye kukemea uvamizi wa aina yoyote 
wa haki za watu katika nafsi zao na mali 
yao na heshima zao kama: kuuwa, au 
kuiba, au kumsingizia mtu (kuwa 
amezini bila ya kuwa na mashahidi) au 
uvamizi kwa kupiga na kuudhi na 


YI 

kuchukuwa mali za watu pasina haki. Na 
ni adhabu zenye kulingana na kosa bila 
ya kuongeza wala kupunguza, 

Kama ulivyopanga na ukaweka mipaka 
na uhusiano baina ya raiya na viongzi. 
Na ukawalazimisha raiya kuwatii 
(viongozi), katika mambo yasiyopelekea 
kumuasi Mwenyezi Mungu. Na 
ukaharamisha kutoka katika amri zao 
hali itakayo pelekea ufisadi kwa watu 
wote kwa jumla na kwa watu binafsi. 

Na mwisho tunaweza kusema kuwa 
Uislamu umefungamana na kujenga na 
kuweka uhusiano sahihi, na matendo 
sahihi baina ya mja na Mola wake, na 
baina ya mwanadamu na jamii yake 
katika mambo yake yote, hakuna kheri 
yoyote miongoni mwa tabia na 
utendajikazi isipokuwa Uislamu 
umekwisha uongoza Umma wake, na 
ukawahimiza kwayo, na hakuna shari 
yoyote katika tabia na utendaji kazi ila 

Uislamu umekwisha utahadharisha 
Umma wake, na ukawakataza, jambo 
ambalo lina bainisha ukamilifu wa dini 
hii, na uzuri wake katika pande zote. 
Na kila sifa njema ni za Mwenyezi 
Mungu 


Mola wa viumbe vyote. 
IRI الك‎ NA |] كج ]| كج | كج | كج‎ AAAS 
AAA AAA 

